b'\n_START_ARTICLE_\nEgyptAir\n_START_SECTION_\nHistoria\n_START_PARAGRAPH_\nYhti\xc3\xb6 on perustettu 7. kes\xc3\xa4kuuta 1932, ja se aloitti lennot hein\xc3\xa4kuussa 1933. Toisen maailmansodan aikana Egyptin hallitus kansallisti lentoyhti\xc3\xb6n ja sen nimi muutettiin Misr Airiksi vuonna 1949. Tammikuussa 1961 Misr Air liittyi Syrian Airwaysiin muodostamaan United Arab Airlinesiin (UAA) maiden muodostaessa lyhytaikaisen valtioliiton. Yhti\xc3\xb6 otti EgyptAir-nimen k\xc3\xa4ytt\xc3\xb6\xc3\xb6ns\xc3\xa4 lokakuussa 1971. EgyptAir on ensimm\xc3\xa4inen suihkukoneita k\xc3\xa4ytt\xc3\xa4nyt lentoyhti\xc3\xb6 L\xc3\xa4hi-id\xc3\xa4ss\xc3\xa4.'